มดลูกต่ำ คืออะไรค่ะ?มีผลกับอะไรมั้ยค่ะเกี่ยวกับอะไรป้อง ป้องกันหรือรักษายังไงจะมีปัญหาอะไรรึป่าวคะ
สวัสดีค่ะ mymy8มดลูกหย่อนหรือมดลูกต่ำคือภาวะที่มดลูกหย่อนหรือเลื่อนหลุดลงต่ำมาอยู่ที่ช่องคลอด เกิดจากการที่กล้ามเนื้อที่ห้อยอยู่ระหว่างกระดูกก้นกบกับกระดูกหัวหน่าวที่ทำหน้าที่ยึดมดลูก กระเพาะปัสสาวะ และลำไส้ มีเอ็นและเนื้อเยื่อเกี่ยวพันยึดมดลูกให้อยู่ในอุ้งเชิงกรานถูกทำลายหรือถูกทำให้หย่อนคล้อยไปด้วยสาเหตุต่างๆเช่นการมีบุตรหลายคน อายุมาก น้ำหนักตัวมาก ยกของหนัก เคยผ่าตัดอุ้งเชิงกรานอาการเช่นรู้สึกหน่วงเหมือนถูกถ่วงที่อุ้งเชิงกราน หรือรู้สึกมีบางสิ่งโผล่ออกมาจากช่องคลอด ซึ่งบางครั้งจำเป็นต้องดันกลับเข้าไปข้างในช่องคลอดมีเนื้อเยื่อโผล่ออกมาจากช่องคลอด หรือมองเห็นมดลูกโผล่ออกมาจากช่องคลอดเลือดออกจากช่องคลอด เจ็บขณะมีเพศสัมพันธ์ ภาวะแทรกซ้อนเช่นก้อนที่หลุดลงมาเสียดสีกับอวัยวะเพศด้านนอกเกิดอาการเจ็บหรือแผลติดเชื้อได้ ปัสสาวะลำบากจนกระเพาะปัสสาวะอักเสบบ่อยๆ การขับถ่ายเปลี่ยนแปลงการป้องกันทำได้โดยบริหารกล้ามเนื้ออุ้งเชิงกรานอย่างสม่ำเสมอ ทั้งผู้ที่ตั้งครรภ์อยู่หรือเคยคลอดบุตรมาแล้ว เพื่อช่วยให้กล้ามเนื้ออุ้งเชิงกรานแข็งแรง งดยกของหนัก ลดน้ำหนักถ้าน้ำหนักเกินการรักษาใส่อุปกรณ์พยุงอวัยวะในอุ้งเชิงกราน ใช้ฮอร์โมนเอสโตรเจนกรณีเป็นหญิงสูงอายุ ถ้ามดลูกต่ำมากๆรักษาด้วยการใส่อุปกรณ์ไม่อยู่ อาจมีข้อบ่งชี้ในการผ่าตัดอ่านเพิ่มเติม